CELEX: 31998D0598
Language: da
Date: 1998-10-09 00:00:00
Title: 98/598/EF: Kommissionens beslutning af 9. oktober 1998 om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår tilslagsmateriale (meddelt under nummer K(1998) 2923) (EØS-relevant tekst)

Avis juridique important

|

31998D0598

98/598/EF: Kommissionens beslutning af 9. oktober 1998 om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår tilslagsmateriale (meddelt under nummer K(1998) 2923) (EØS-relevant tekst)  

EF-Tidende nr. L 287 af 24/10/1998 s. 0025 - 0029

KOMMISSIONENS BESLUTNING af 9. oktober 1998 om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår tilslagsmateriale (meddelt under nummer K(1998) 2923) (EØS-relevant tekst) (98/598/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (1), ændret ved direktiv 93/68/EØF (2), særlig artikel 13, stk. 4, ogud fra følgende betragtninger:Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge »den billigste procedure, der er forenelig med sikkerhedshensyn«; det skal således for en given vare eller varetype afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4;i henhold til artikel 13, stk. 4, skal den således fastlagte procedure anføres i mandaterne og i de tekniske specifikationer; begrebet varer eller varetyper bør derfor defineres på samme måde som i mandaterne og i de tekniske specifikationer;de to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF; det må derfor for hver vare eller varetype gøres klart ved henvisning til bilag III, hvilke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis;den procedure, der er anført i artikel 13, stk. 3, litra a), svarer til ordningerne i bilag III, punkt 2, ii), første variant uden løbende overvågning, samt anden og tredje variant, medens proceduren i artikel 13, stk. 3, litra b), svarer til ordningerne i bilag III, punkt 2, i), og bilag III, punkt 2, ii), første variant, med løbende overvågning;de i denne beslutning fastsatte foranstaltninger er i overensstemmelse med udtalelse fra Det Stående Byggeudvalg -VEDTAGET FØLGENDE BESLUTNING:Artikel 1 For byggevarer og byggevaregrupper, der er anført i bilag I, attesteres overensstemmelsen ved en procedure, hvorefter fabrikanten er eneansvarlig for en produktionskontrolordning i fabrikken, som sikrer, at varerne er i overensstemmelse med de relevante tekniske specifikationer.Artikel 2 For byggevarer, der er anført i bilag II, attesteres overensstemmelsen ved en procedure, hvorefter der som supplement til produktionskontrolordningen i fabrikken, som gennemføres af fabrikanten, inddrages et autoriseret certificeringsorgan i bedømmelsen og overvågningen af produktionskontrollen eller af selve varen.Artikel 3 I standardiseringsmandater anføres det, hvilken procedure der skal anvendes til attestering af overensstemmelse i henhold til bilag III.Artikel 4 Denne beslutning er rettet til medlemsstaterne.Udfærdiget i Bruxelles, den 9. oktober 1998.På Kommissionens vegneMartin BANGEMANNMedlem af Kommissionen(1) EFT L 40 af 11. 2. 1989, s. 12.(2) EFT L 220 af 30. 8. 1993, s. 1.BILAG I TILSLAGSMATERIALER TIL ANVENDELSER, HVOR DER IKKE STILLES HØJE SIKKERHEDSKRAV Tilslagsmaterialer Til anvendelse i beton, mørtel, cementvælling, bituminøse blandinger, overfladebehandlinger samt ubundne og hydraulisk bundne blandinger, der benyttes til veje og andre anlægsarbejder.Kystsikringssten Til anvendelse i vandbygningsarbejder og andre anlægsarbejder.Ballastskærver Til anvendelse i jernbaneanlæg.Fillere Til anvendelse i beton, mørtel, cementvælling, bituminøse blandinger og overfladebehandlinger, der benyttes til veje og andre anlægsarbejder.BILAG II TILSLAGSMATERIALER TIL ANVENDELSER, HVOR DER STILLES HØJE SIKKERHEDSKRAV Tilslagsmaterialer Til anvendelse i beton, mørtel, cementvælling, bituminøse blandinger, overfladebehandlinger samt ubundne og hydraulisk bundne blandinger, der benyttes til veje og andre anlægsarbejder.Kystsikringssten Til anvendelse i vandbygningsarbejder og andre anlægsarbejder.Ballastskærver Til anvendelse i jernbaneanlæg.Fillere Til anvendelse i beton, mørtel, cementvællig, bituminøse blandinger og overfladebehandlinger, der benyttes til veje og andre anlægsarbejder.BILAG III BYGGEVAREGRUPPE TILSLAGSMATERIALER (1/2 - IKKE HØJE SIKKERHEDSKRAV) 1. Systemer for attestering af overensstemmelse For den eller de nedenfor anførte byggevarer og forudsatte anvendelser anmodes Den Europæiske Standardiseringsorganisation/Den Europæiske Komité for Elekroteknisk Standardisering (CEN/CENELEC) om at specificere følgende system eller systemer for attestering af overensstemmelse i den eller de relevante harmoniserede standarder:>TABELPOSITION>Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og - i givet fald - punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.BYGGEVAREGRUPPE TILSLAGSMATERIALER (2/2 - HØJE SIKKERHEDSKRAV) 1. Systemer for attestering af overensstemmelse For den eller de nedenfor anførte byggevarer og forudsatte anvendelser anmodes Den Europæiske Standsardiseringsorganisation/Den Europæiske Komité for Elektroteknisk Standardisering (CEN/CENELEC) om at specificere følgende system eller systemer for attestering af overensstemmelse i den eller de relevante harmoniserede standarder:>TABELPOSITION>Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1 og - i givet fald - punkt 1.2.3 i basisdokumenterne). I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.